Black and Blue, 'n klein juweeltjie
Teks en regie: Helen Iskander en James Cunningham
Spelers: Sylvaine Strike en Danny-Boy Mooi
Plek: Liberty Theatre On The Square, Johannesburg
Black and Blue is 'n klein juweeltjie wat niemand durf misloop nie.
Nadat mevrou Swart 'n groot terugslag beleef het, het sy nooit weer die moed gehad om haar blou huis te verlaat nie. Sy het net daar, binne-in haar huis gebly, in totale eensaamheid met net haar teepot en haar klok.
Totdat Jackson Siboiboi op 'n dag aan haar voordeur kom klop het.
Die getroude paartjie Helen Iskander en James Cunningham van Fresco Teater vertel dat Sylvaine Strike (saam met wie hulle al voorheen gewerk het in Baobabs Don't Grow There) hulle genader het om saam met haar en Danny-Boy Mooi 'n toneelstuk aanmekaar te sit. "Ek het ses weke vir hierdie stuk - is julle beskikbaar?" het sy hulle gevra.
"Genadiglik w�s ons, en ons het aan die werk gespring," het Helen ges�.
"Ons het 'n titel gehad, 'n paar beelde, Sylvaine se blougeklede karakter, en twee fenomenale akteurs. Ons het nie 'n idee gehad wat sou uitbroei as ons dit alles bymekaar sou gooi nie, maar na 'n paar weke van baie en intensiewe improvisasies het daar meteens 'n besonderse w�reld oopgegaan, 'n w�reld van fenomenale oomblikke, 'n stuk teater wat geskreeu het van eensaamheid, seer, healing, wonderwerke, en hoop, deur dit wat onges� gebly het."
Black and Blue het so goed gevaar dat die Baxter se sale uitverkoop was. Sylvaine (ook die sexy stem van Cell C) het die Naledi-toekenning gewen vir Beste Vrou in Komedie vir haar spel as mevrou Swart in Black and Blue.
Die koerant-kritte was ook mal daaroor. Darryl Accone van Cue het die volgende ges�: "Strike and Mooi display economy, comic timing and an admirably filmic aesthetic. In the simple tale they unfold lie volumes of humanity."
En Peter Tromp van die Cape Times kon dit nie beter gestel het nie: "Strike captures ones heart with her quiet performance ... Mooi is a revelation to watch ... I can think of no other way to describe this production than as a little masterpiece."
Nou ja, daar het julle dit. Gaan kyk dit.
LitNet: 06 Mei 2005